IRPC ราคาสะท้อนงบฯ Q3 อ่อนแอมากแล้ว-โบรกฯชี้ผลงาน Q4 กลับมาเป็นบวกแนะซื้อเป้า 4 บ.
IRPC สะท้อนงบฯ Q3 อ่อนแอมากแล้ว-โบรกฯชี้ผลงาน Q4 กลับมาเป็นบวกแนะซื้อเป้า 4 บ.
IRPC สะท้อนงบฯ Q3 อ่อนแอมากแล้ว-โบรกฯชี้ผลงาน Q4 กลับมาเป็นบวกแนะซื้อเป้า 4 บ.
5 พ.ย. 2562

ผู้สื่อข่าวรายงานว่า บริษัท ไออาร์พีซี จำกัด (มหาชน) หรือ IRPC ณ เวลา 10.40 น. อยู่ที่ระดับ 3.32 บาท ลบ 0.10 บาท หรือ 2.92% ด้วยมูลค่าซื้อขาย 1.41 ล้านบาท

บล.เคทีบี (ประเทศไทย ระบุในบทวิเคราะห์วันนี้(5พ.ย.62) ว่า ยังคงแนะนำ “ซื้อ” และปรับลดราคาเป้าหมายมาที่ 4.00 บาท (เดิมที่ 5.15 บาท) อิง EV/EBITDA ที่ 8.5 เท่า (10-yr average) IRPC รายงานขาดทุนสุทธิที่ 1,321 ล้านบาท โดยเป็นผลกระทบหลักจาก stock loss ที่ 1,320 ล้านบาท และการหยุดซ่อมบำรุงเป็นเวลา 18 วัน
ในขณะที่ GIM ปรับดีขึ้นเทียบไตรมาสก่อนหน้า จาก GRM ที่ดีขึ้น ทั้งนี้เราปรับประมาณการกำไรปี 2019E/20E ลงเหลือ 1,098 ล้านบาท และ 6,088 ล้านบาท ตามลำดับหรือลดลง -84% และ -24% จากต้นทุน crude premium ที่สูงขึ้น ส่งผลให้เราประเมินค่า GRM ของ IRPC ทั้งปี 62/63 อยู่ที่ 3 และ 4 เหรียญสหรัฐต่อบาร์เรล ตามลำดับ (เดิมที่ 4.5 และ 5 เหรียญสหรัฐต่อบาร์เรล)
สำหรับแนวโน้มไตรมาส 4/62 คาดว่าจะกำไรจะกลับมาเป็นบวกได้ จากไม่มีการหยุดซ่อมบำรุง และค่าการกลั่นที่ปรับดีขึ้น และบริษัทสามารถผลิต LSFO ได้ซึ่งมีส่วนต่างดีกว่า HSFO ถึง 20-30 เหรียญสหรัฐต่อบาร์เรล
ราคาหุ้นปรับลดลง 27% ใน 3 เดือนที่ผ่านมา และปรับลดลง 3% ใน 1 เดือน สะท้อนคาดกาผลการดำเนินงานที่ขาดทุนไปแล้ว และเชื่อว่าไตรมาส 4/62 ผลประกอบการจะกลับมาเป็นบวกได้